open-index/open-wikipedia-markdown huggingface dataset:
Ժասմին Թոմփսոն

**Ժասմին Թոմփսոն** (, ), անգլիացի երգչուհի և երգերի հեղինակ։ 2011 թվականին ստեղծել է իր YouTube ալիքը և առաջին cover-ը եղել է Բրունո Մարսի (Bruno Mars) Ալարկոտ երգը (The Lazy Song)։ 2013 թվականից նա հայտնի դարձավ` հավաքելով ավելի քան 2 միլիոն հետևողներ։ 2014 թվականին կապ է հաստատել գերմանացի պրոդյուսեր Ռոբին Շուլցի հետ և ստեղծել "Sun Goes Down" երգը։

Ըստ 2016թվ. ապրիլին, նա ունի
* 2,1 միլիոն հետևողներ
* 300 միլիոն դիտում

Նրա ակուստիկ քովերը` " Չակա Հան-ի Ain't Nobody" երգը արժանացավ 32 հորիզոնականին Բրիտանիայի հիթ շքերթներում։ Ավելի ուշ Ժասմինի երկրպագուներից մեկը այս երգը ուղարկեց հայտնի գերմանացի պրոդյուսեր Ֆելիքս Յաեն-ին( Felix Jaehn ) Հոլովակը հավաքել է ավելի քան 259 մլն դիտում։ Նա ունի անգլո-չինական ծագում`մայրը չինուհի է, իսկ հայրը` անգլիացի

## Կարիերա
մինի

### 2014-այժմ։ ''ևս մեկ կոմպլեկտ առերեսել են մեղադրյալների հետ''
Ապրիլի 20-ին թողարկել է իր երկրորդ ալբոմը *ևս մեկ կոմպլեկտ հիստերիայի*.   Մայիսի 25-ին 2015 Ժասմին Թոմփսոնը հայտարարել է իր էջը Facebook-ի պաշտոնական էջը։ Ain't Nobody երգը դարձավ համաշխարհային հիթ`Ավստրիայում, Գերմանիայում, Հունգարիայում, Բելգիայում, Դանիայում, Ֆինլանդիայում, Ֆրանսիայում, Ռումինիայում, Շվեդիայում և Շվեյցարիայում։

## Պատմություն
### Կյանքի մասին

### Ընդլայնված խաղում

### Singles
#### Որպես առաջատար նկարիչ

#### As featured artist

## Ծանոթագրություններ

## Արտաքին հղումներ
* https://www.youtube.com/user/TantrumJas 
* https://www.instagram.com/jasminethompson/ 

Կատեգորիա:Անգլիացի դաշնակահարներ
Կատեգորիա:Անգլիացի դերասանուհիներ
Կատեգորիա:Անգլիացի երաժիշտներ
Կատեգորիա:Անգլիացի երգչուհիներ
Կատեգորիա:Անգլիացի կիթառահարներ
Կատեգորիա:Անգլիացի կոմպոզիտորներ
Ֆեթուլլահ Գյուլեն

**Ֆեթհուլլահ Գյուլեն** (, ), թուրք գրող, նախկին իմամ և քարոզիչ, իսլամական հասարակական գործիչ, գրողների և լրագրողների ֆոնդի պատվավոր նախագահ։ Նա համարվում էր «Հիզմեթ» շարժման ստեղծողն և նախաձեռնողը։ Կյանքի վերջին տարիներին ապրել է ԱՄՆ-ի Փենսիլվանիա նահանգի Սեյլորսբուրգ քաղաքում։ Քաղաքական վտարանդի էր։ Գյուլենի կողմնակիցները նրան անվանում էին «Հոջա էֆենդի» (պարոն ուսուցիչ)։ Գյուլենը 2008 թվականին դարձել է աշխարհի ամենաազդեցիկ մտավորականը՝ համաձայն Prospect և Foreign Policy ամսագրերի։ 2009 թվականից մտել է 500 ամենաազդեցիկ մուսուլմանների շարքում (2013 թվականի տվյալներով 11-րդը)։ 2013 թվականին նա ներառվել է «աշխարհի 100 ամենաազդեցիկ մարդկանց շարքը» ըստ Time ամսագրի։

## Գյուլենի մոտեցումները առկա խնդիրներին
### Աշխարհիկացում և շարիաթ
thumb|Ֆեթուլլահ Գյուլենը 2016թ
Գյուլենը քննադատել է լաիցիզմը որպես քաղաքականության, որը գնում է դեպի ռեդուկտիվ մատերիալիզմի փիլիսոփայության։ Միևնույն ժամանակ նա կարծել է, որ իսլամը և դեմոկրատիան համատեղելի են։ Գյուլենի կարծիքով շարիաթին են առնչվում և կրոնական արժեքները, և նամազը, ուրազան, զյաքաթը, հաջը, ընտանեկան և անձնական հարաբերությունները, կյանքի տարբեր ասպեկտները։ «Ժամանակակից դեմոկրատական հանրապետություններում ոչ ոք չի խանգարում զբաղվել այդպիսի գործերով, որոնք կազմում են իսլամի և շարիաթի ավելի քան 95%-ը։ Եվ միայն 4-5 %-ն է առնչվում իշխանությանը և իրավունքին։ Սա առանձին անհատների մտահոգությունը չէ, այլ նրանց, ովքեր կառավարում են։ Իսլամի ընդդիմադիրները հենց այդ 4-5%-ը փորձում են ներկայացնել որպես ամբողջ շարիաթ»։

### Թուրքիա և Եվրամիություն
Գյուլենը հավանություն է տվել Թուրքիայի անդամակցմանը ԵՄ-ին` նշելով, որ դրանից չեն տուժի կողմերից ոչ մեկը, այլ միայն կշահեն։

### Կնոջ դերը
Գյուլենի հայացքները կնոջ իրավունքների նկատմամբ «պրոգրեսիվ» էին, բայց «ժամանակակից կին պրոֆեսիոնալները Թուրքիայում հեռու են այն բանից, որ նրանց ընդունեն որպես իրավահավասար»։ Գյուլենը նշել է, որ իսլամը փրկել է կանանց, «նրանք ընդհանրապես չեն փակվել իրենց տներում և... երբեք չեն ճնշվել»։ Նա նշել է, որ «արևմտյան տիպի ֆեմինիզմը… որը ամբողջությամբ լցված է ատելությամբ տղամարդկանց նկատմամբ, դատապարտված է կործանման, ինչպես մնացած բոլոր հեղափոխական շարժումները»։

## Ծանոթագրություններ

## Արտաքին հղումներ

Կատեգորիա:Անձինք Էրզրումից
Կատեգորիա:Թուրք գիտնականներ
Կատեգորիա:Թուրք գրողներ
Կատեգորիա:Թուրք սուննի մուսուլմաններ
Կատեգորիա:Թուրքիայի քաղաքական գործիչներ
Կատեգորիա:Թուրքիայից ԱՄՆ արտագաղթածներ
Կատեգորիա:Հասարակական գործիչներ
Կատեգորիա:Ոչ գեղարվեստական ժանրի թուրք գրողներ
Կատեգորիա:Փիլիսոփաներ այբբենական կարգով
Սերոբ Գրիգորյան

**Սերոբ Դավթի Գրիգորյան** (), հայազգի ռուսաստանցի ֆուտբոլիստ, որը խաղում է Սամարայի «Կռիլյա Սովետով» ֆուտբոլային ակումբում։ Նա ունի նաև հայկական քաղաքացիություն։

Իր դեբյուտը դեպի Ռուսաստանի պրոֆեսիոնալ լիգա՝ «Զենիթ» ֆուտբոլային ակումբ, տեղի է ունեցել 2015 թվականի օգոստոսի 31-ին «Ավանգարդ» ֆուտբալային ակումբի դեմ խաղում։

«Զենիթ» ֆուտբոլային ակումբում Սերոբը խաղում է կիսապաշտպանի դիրքում։

2015 թվականից Սերոբը խաղում է նաև հայկական Փյունիկ ֆուտբոլային ակումբում։

## Ծանոթագրություններ

## Արտաքին հղումներ
* Պրոֆիլը http://news.sportbox.ru/ կայքում:
* Սերոբ Գրիգորյանի պրոֆիլը Փյունիկի պաշտոնական կայքում 
* Պրոֆիլը Ռուսաստանի պրոֆեսիոնալ լիգայի կայքում

Կատեգորիա:Զենիթի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Փյունիկի ֆուտբոլիստներ
Շիլե

**Շիլե** (), շրջան Թուրքիայի հյուսիսարևմտյան մասում` Ստամբուլի մարզում։ Շրջանը շատ հաճախ դիտարկվում է նաև որպես Ստամբուլի թաղամաս։ Գտնվում է Սև ծովի հարավարևմտյան ափին։ Հնում համանուն բնակավայր է եղել այս վայրում, որը հիմնվել է Մեգարից եկած հույների կողմից։ Մինչ XX դարը այստեղ եղել է փոքր ձկնորսական գյուղակ։

1912 թվականին այստեղ բնակվում էին 14,800 մուսուլման և 9,300 հույն և հայ։

2007 թվականի տվյալներով շրջանի բնակչությունը կազմում էր 25,169 մարդ, որից 9,831-ը ապրում էին Շիլե քաղաքում, 2,096` մոտակա Աղվա քաղաքում (Յեշիլչայ), իսկ 13,242-ը` շրջակա գյուղական համայնքներում։ Սակայն, հունիսից սեպտեմբեր ամիսներին բնակչությունը արագ աճում է, քանի որ Ստամբուլի բնակչության մի մասը գալիս է Շիլե հանգստանալու։

Շիլեն վարչականորեն պատկանում է Ստամբուլի մարզին, իսկ Շիլեյի քաղաքապետարանը վարչականորեն ենթակա է Ստամբուլի քաղաքապետարանին։ Շիլեն արևելքից և հարավից սահմանակից է Քոջայելիի մարզին (Գեբզե, Կյորֆեզ, Դերինջե, Կանդըրա շրջաններին), իսկ հարավ-արևմուտքից Ստամբուլի շրջաններ Պենդիկին, Չեքմեքյոյին, իսկ արևմուտքիվ` Բեյքոզին։ Շիլեի արևմտյան սահմանները սկսվում են Էսենջելի ձկնորսական գյուղից, որը հիմնվել է 1987 թվականին։ Շիլեի շրջանը բաղկացած է երեք ենթաշրջաններից` Շիլեից, Յեշիլվադիից, Թեքեից և 58 ենթակա գյուղական համայնքներից։ Շրջանի ղեկավարը Ջան Տաբակօղլուն է` Արդարություն և զարգացում կուսակցությունից։

## Անվան ծագումնաբանություն
«Հիլե» () հունարենից թարգմանաբար նշանակում է «շուրթեր»։ Այս դեպքում ափի նեղ կտրատվածությունը հիանալի է նավագնացության համար։

## Արտաքին հղումներ
* Շրջանի պաշտոնական կայք էջը
* Մունիցիպալիտետի պաշտոնական կայք էջը
## Ծանոթագրություններ

Կատեգորիա:Ստամբուլի նահանգի շրջաններ
Կատեգորիա:Թուրքիայի ձկնորսական համայնքներ
Կատեգորիա:Ստամբուլի մարզի բնակավայրեր
Կատեգորիա:Թուրքիայի առափնյա բնակավայրեր
Կատեգորիա:Թուրքիայի ծովափնյա հանգստավայրեր
Կատեգորիա:Թուրքիայի սևծովյան քաղաքներ
Կատեգորիա:Թուրքիայի քաղաքներ
Ռայկո Միտիչ (մարզադաշտ)

**Ռայկո Միտիչ** (մինչև 2014 թվականի դեկտեմբերը՝ Ցրվենա Զվեզդա, , հայտնի է նաև ինչպես **Մառականա** (), մարզադաշտ Սերբիայի մայրաքաղաք Բելգրադում, տեղավորում է 58 538 հանդիսատես։ Համարվում է «Ցրվենա Զվեզդա»-ի սեփական մարզադաշտը։

## Պատմություն
### Հին մարզադաշտ
Շինարարությունը սկսվել է 1960 թվականին և 3 տարի անց ավարտվել։

1959 թվականի դեկտեմբերի 27-ին «Ցրվենա Զվեզդա»-ն խաղաց վերջին խաղը հին մարզադաշտում, որը գտնվում էր հենց նույն վայրում։

Հրաժեշտի խաղի մրցակիցը «Նովի Սադ» ֆուտբոլային ակումբն էր։ Հրաժեշտի խաղից հետո մարզադաշտը քանդվեց, որպեսզի փոխարինվի նոր, ժամանակակից կառուցվածքով՝ հենց նույն վայրում։

Նոր մարզադաշտի շինհրապարակը պատրաստելու համար, որը պետք է լիներ 12 մետրով ցածր նախորդից, փորված էր ավելի քան 350 000 խոր. մետր հողատարծք և 15 000 խոր. մետր քար։

### Նոր մարզադաշտ
Շինարարությունից երեք տարի անց մարզադաշտը պատրաստ էր։ Պաշտոնական բացումը տեղի է ունեցել 1963 թվականի սեպտեմբերի 1-ին Հարավսլավիայի Առաջին Լիգայի խաղից առաջ, որտեղ «Ցրվենա Զվիզդա»-ն հաղթեց «Ռիեկա»-յին 2:1 հաշվով։ Այդ օրը' մոտավորապես 55 000 հանդիսատես 9 5-մետրանոց մուտքի դարպասներով ներս մտավ և տեղավորվեց անավարտ տրիբունաներում։ Առաջին այցելուն, որը մուտք է գործել մարզադաշտ, հայտնի է որպես Լազա Պետրովիչ (գյուղացի Լոզնիցայից)։ «Ցրվենա Զվիզդա»-ի այդ տաքարյուն երկրպագուն եկել է մարզադաշտ վաղ առավոտյան, զբաղեցրել էր իր տեղը արևելյան տրիբունայում, իր պայուսակից հանել էր պանիր և խմորեղեն, նախաճաշել էր և սկսել էր համբերատարորեն սպասել օրվա վերջին՝ մինչև խաղի սկիզբը։

Ամենաշատ հաճախումներն այդ ժամանակաշրջանում գրանցվել է «Պարտիազան»-ի հետ խաղին՝ 74 000 հանդիսատես։ Հաջորդ տարի, երբ մարզադաշտը ամբողջությամբ պատրաստ էր, նրա հանդիաստեսների քանակն ավելացավ մինչև 110 000 -ի և նա ստացավ ոչ պաշտոնական մականուն՝ *«[[Մառականա]]»՝ ի պատիվ* Բրազիլիայի մարզադաշտի։ Բացի հետաքրքիր տեսքից, նա ուներ հոյակապ խոտածածկ դրենաժով, որը խաղը դարձնում է ավելի հաճելի։

Առաջին պաշտոնական գոլը խփել է «Ցրվենա Զվեզդա»-ի երիտասարդական հավաքականի խաղացող Տրիֆոն Միխայելովիչը «Զեմունա»-ին։ Առաջին պաշտոնական գոլը Բարձրագույն լիգայում խփել է Վուկոյան՝ «Ռիեկ»-ին։

Համաձայն վաճառված տոմսերի քանակի՝ 1975 թվականի ապրիլի 23-ին կիսաեզրափակչին «Cup winners' Cup» ընդդեմ հունգարական «Ֆերենցվարոշ» -ի (2:2) տրիբունայում պաշտոնապես կար 96 070 հանդիսատես, բայց ընդհանուր հանդիսատեսների քանակը հասնում էր 110 000-ի։

90-ականների կեսերին, որպեսզի բավավարեր «ՈՒԵՖԱ»-ի պահանջները՝ հանդիսատեսների հարմարավետության և ապահովության համար, մարզադաշտը համարլվել է միայն նստարաններով, իսկ նրանց քանակը կրճատվել է 58 538-ով։

2014 թվականի դեկտեմբերին «Ցրվենա Զվեզդա»-ի ղեկավարությունը երկրպագուների և վետերանների առաջարկով մարզադաշտի անունը փոխեց և կոչվեց «Ռայկո Միտիչ»՝ ի պատիվ լեգենդար ֆուտբոլիստի և ակումբի հիմնադրի։

## Ծանոթագրություններ

Կատեգորիա:Սերբիայի մարզադաշտեր
Կատեգորիա:Ֆուտբոլային մարզադաշտեր
Իսթիքլյալ պողոտա

thumb|right|Ստամբուլի Իսթիքլյալ պողոտան

**Իսթիքլյալ պողոտա** (), Ստամբուլի ամենահայտնի պողոտաներից մեկը, որը գտնվում է քաղաքի եվրոպական հատվածում` Բեյօղլու թաղամասում։ Այն սկսվում է Թաքսիմ հրապարակից և ձգվում է մինչև Ոսկեղջյուր։ Այն ունի մոտ 1,4 կիլոմետր երկարություն։ Իսթիքլյալ պողոտան ունի բումերանգի տեսք։ Պողոտայի վրա է գտնվում Գալաթասարայի վարժարանը։

## Փողոցի պատմությունը
thumb|Սուրբ Անտոնիոս Պադուանցու տաճարը
Փողոցի պատմությունը սկսվում է XV դարից, երբ Իսթիքլյալ պողոտայի տեղանքում սկսեցին հայտնվել առաջին մուսուլմանական բնակավայրերը։ Այս ընթացքում արդեն կառուցվել էր Գալաթայի աշտարակը և շրջանում էին գտնվում Կ.Պոլսի դարպասները։ Մինչ այս, տեղանքում` բլրի վրա, եղել է փոքրիկ անտառ։ Հաջորդ դարասկզբին` Սուլեյման I-ի կառավարման օրոք Իսթիքլյալի տարածքում սկսեցին կառուցվել իսլամական շինություններ։ Այս տարածքը սկսեց մեծապես հետաքրքրել եվրոպացիներին, ովքեր սկսեցին այստեղ կառուցել իրենց տները, բացեցին արհեստանոցներ և խանութներ։ Աստիճանաբար փողոցը, որը այդ ժամանակ կրում էր *Cadde-i Kebir* (*Գլխավոր պողոտա*) անվանումը, դարձավ առևտրի և արհեստների կենտրոն։ 1628 թվականին ֆրանսիացի կաթոլիկները այս տեղանքում ստացան տարածք` եկեղեցի կառուցելու համար։ Հիմա այստեղ է գտնվում Սուրբ Լյուդովիկ Ֆրանսիացու տաճարը, որը հայտնի է որպես Բեյօղլուի առաջին լատինական եկեղեցի։

XX դարի 50-ական թվականներին Բեյօղլուն սկսեց մեծապես բնակեցվել և վերակառուցվել, որը անմիջականորեն կապված էր բարեփոխումների հետ։ 1955 թվականի սեպտեմբերին Իստիկլյլալը եղել է ցույցերի կարևոր տեղամասերից մեկը։

## Իսթիքլյալն այսօր
thumb|Տրամվայ Իսթիքլյալ պողոտայում
XXI դարում Իսթիքլյալը համարվում է զբոսաշրջիկների կողմից ամենաայցելվող վայրերից մեկը Ստամբուլում։ Պողոտայի վրա տեղակայված են մի շարք հանրահայտ հագուստի, զարդերի, աքսեսուարների բրենդների խանութներ, սրճարաններ, թուրքական և եվրոպական խոհանոցների մասնագիտացմամբ ռեստորաններ։ Պողոտայով ընթանում է հայտնի Ստամբուլի տրամվայը։ Մի շարք կառույցներ, որոնք տեղակայված են պողոտայի վրա, համարվում են ճարտարապետական գլուխգործոցներ։ Պողոտայի վրա են գտնվում նաև մի շարք երկրների հյուպատոսություններ` Ֆրանսիայի, Հունաստանի, Նիդեռլանդների, Ռուսաստանի, Իսպանիայի, Շվեդիայի և Մեծ Բրիտանիայի։

Իսթիքլյալը համարվում է նաև ցույցերի և բողոքի ակցիաների անցկացման վայր։ Ամենահայտնին 2013 թվականի ցույցերն էին, որոնք այնուհետև Ստամբուլից անցավ նաև Թուրքիայի այլ քաղաքներ։

## Ծանոթագրություններ

## Արտաքին հղումներ
* 
* 

Կատեգորիա:Բեյօղլու
Կատեգորիա:Ստամբուլի փողոցներ
Համաշխարհային ցուցահանդես (1889)

մինի|Ցուցահանդեսին նվիրված բացիկ
մինի|Տիերա դել Ֆուեգոյի (Արգենտինական Պատագոնիա) բնիկները, որոնք ցուցահանդեսի համար բերվել են բելգիացի կետորսային ձեռներեց Մորիս Մեյտրի կողմից Փարիզ:

**Համաշխարհային ցուցահանդես 1889** (), ցուցահանդես, որը կազմակերպվել է 1889 թվականի մայիսի 6-ից հոկտեմբերի 31-ը Փարիզում Բաստիլի գրավման 100-ամյակի առթիվ։ Որպես մուտքի կամար ցուցահանդեսի տարածքում ինժեներ Գյուստավ Էյֆելի նախագծով կառուցվել է Էյֆելյան աշտարակը, որը նախատեսված էր քանդել ցուցահանդեսի ավարտից անմիջապես հետո։

Տաղավարների ճարտարապետները, փորձելով զգալ ապագայի շունչը, մրցում էին իրար հետ իրենց ծրագրերի ուտոպիզմով։ Չտեսնված արձագանք առաջացրեց մեքենաների 111 մետրանոց շինությունը, որը այդ ժամանակ ծածկված ամենամեծ շինությունն էր աշխարհում։ Այն կառուցել էին զոդված երկաթից, ոչ թե պողպատի ձուլվածքից։ Ինչպես և սպասվում էր, թեժ բանավեճ է ընթանում այս նյութերի գործնական և գեղարվեստական հնարավորությունների շուրջ։

Ցուցահանդեսի թագուհին մամուլի բնորոշմամբ էլեկտրականությունն էր։ Բացի դրա հնարավորություններից` ներկայացվում են տեքստիլ հաստոցներ, շոգեմեքենաներ, որոնց թվում` Դայմլերի և Բենցի մեքենաները։ Ցուցահանդեսին առաջին անգամ հանրությանը ներկայացվում է ֆոտոսրահ։

Ցուցահանդեսն ուղեկցվել է զվարճալի ժամանցային ծրագրով։ Ցուցահանդեսի շրջանակներում առաջին անգամ ներկայացվել է Ժյուլ Մասնեի «Էսկլարմոնդա» օպերան, բացվել է «Մուլեն Ռուժ» կաբարեն, պարահանդեսներ են կազմակերպվել Բաստիլի ոճով ձևավորված տաղավարում։

## Ծանոթագրություններ

Կատեգորիա:Ցուցահանդեսներ
Կատեգորիա:Համաշխարհային ցուցահանդեսներ
Շվեդական սեղան

thumb|250px|Ուտեստներ, որոնք մատուցվում են «Շվեդական սեղան»-ի սկզբունքով
**Շվեդական սեղան**, ուտելիքի մատուցման ձև, որի դեպքում տարատեսակ ուտեստներ դրվում են կողք կողքի, և իրենց նախընտրած ուտելիքը ափսեի մեջ են դնում հյուրերը։ Շատ երկրներում մատուցման այս եղանակը կոչվում է «բուֆետային»։ «Շվեդական սեղան» անվանումն օգտագործվում է տարբեր լեզուներում (, բելառուսերեն` шведскі стол, , լեհերեն` szwedzki stół, հունգարերեն` svédasztal, խորվաթերեն` švedski stol)։

thumb|250px|Նույն սկզբունքով ուտեստների մատուցման մեկ այլ տարբերակ

## Պատմություն
Շվեդական սեղանը սկանդինավյան ավանդույթ է, որը ժամանակի ընթացքում ընդունվել է ամբողջ աշխարհում։ Դրա ստեղծման պատմությունը սկսվել է հեռավոր անցյալում։

Հարյուրամյակներ առաջ սկանդինավները հավաքում էին երկար ժամանակ պահպանվող մթերքի պաշարներ` աղ դրած ձուկ, արմատապտուղներ և բանջարեղեն, ապխտած միս։ Երբ հյուրեր էին գալիս, ամբողջ կերակուրը մատուցվում էր միանգամից` մեծ ճաշամաններով։ Այդպիսով տանտերերն իրենց ազատում էին լրացուցիչ արարողություններից և ժամանակ խնայում շփման համար։ 20-րդ դարում կոլեկտիվ ճաշկերույթի այդ եղանակը յուրացվեց ամբողջ աշխարհի կողմից։

## Առանձնահատկություն
Շվեդական սեղանի սկզբունքով ինքնասպասարկման դեպքում սրահում գտնվում է մեկ կամ մի քանի սեղան, որոնց վրա դրված են նախուտեստներ, առաջին և երկրորդ ուտեստներ` պատրաստված ձկից, մսից, բանջարեղեն, պանրի տեսականի, աղանդեր։ Հյուրը, անցնելով սեղանների կողքով, կարող է վերցնել իր նախընտրած ուտեստը։ Նա կարող է ուտեստը ինքնուրույն դնել ափսեի մեջ կամ խնդրել մատուցողին։

## Տարատեսակներ
Գոյություն ունի շվեդական սեղանի կազմակերպման երկու հիմնական տեսակ` կախված վճարման ձևից։

Առաջինի դեպքում կարելի է ընտրել ցանկացած մեծության ափսե և մի քանի անգամ մոտենալ ուտեստներին։ Այս դեպքում ճաշի գինը ֆիքսված է և կախված չէ ընտրած մթերքների քանակից։

Երկրորդ դեպքում վճարման չափը կախված է ափսեի մեծությունից և մոտեցումների քանակից. յուրաքանչյուր մոտեցման դեպքում պետք է վճարել լրացուցիչ գումար։

## Ծանոթագրություններ

Կատեգորիա:Խոհանոց
Կատեգորիա:Ծառայությունների ոլորտ
Ադանայի գրչության կենտրոն

**Ադանայի գրչության կենտրոնը** գործել է XIII-XVIII դարերում։ Հիշատակվող առաջին գրիչը Ստեփանոսն է, որը 1244 թվականին Սմբատ Սպարապետի պատվերով ընդօրինակել է Արիստոտելի «Ստորոգութիւնքը»։ 1284 թվականին Ադանայի գրչության կենտրոնում գրիչ Կոստանդինը ընդօրինակել է մի ժողովածու, որը պահվում է Երևանի Մեսրոպ Մաշտոցի անվան Մատենադարանում (ձեռագիր` N 4207), իսկ 1290 թվականին գրիչ Խաչատուրը` Ավետարան։ XIII դարի վերջին նշանավոր գրիչներ Ստեփանոս Գոյներերիցանցին, Պետրոսը և ուրիշներ ընդօրինակել են Աստվածաշունչ, որը սրբագրել և գլխագրել են Գևորգ Սկևռցի և Խաչատուր վարդապետները։ XIV-XVI դարերից ձեռագրեր չեն պահպանվել։ 1610 թվականին Ադանայի գրչության կենտրոնում ընդօրինակվել է Մաշտոց։ Հիշատակություններ են մնացել գրչության ուսուցիչ Աբրահամի մասին, որից մեզ է հասել 1639 թվականին ընդօրինակած շարակնոց։ Շարակնոց են ընդօրինակել նաև Մանուկ Մովսեսը (1646թվական) և Սահակը (1659 թվական)։ XVII-XVIII դարերից հայտնի են տասից ավելի ձեռագրեր, որոնց մի մասը գտնվում է է Երևանի Մեսրոպ Մաշտոցի անվան Մատենադարանում,:

## Ծանոթագրություններ

Կատեգորիա:Կրթությունը Կիլիկյան Հայաստանում
Կատեգորիա:Ադանայի շենքեր և կառույցներ
Կատեգորիա:Զարգացած միջնադարի հայկական դպրոցներ
Ներկապնակ

thumb|Ներկապնակ և վրձին
thumb|Ներկապնակով նկարիչ
**Ներկապնակ**, ոչ մեծ բարակ հարթակ, որի վրա նկարելու ընթացքում նկարիչը խառնում է գույները։ Այն կարող է լինել քառանկյուն կամ օվալաձև։ Հաճախ ներկապնակն ունենում է նաև անցք ձեռքի մեծ մատի համար։

## Նշանակություն
Փոխաբերական իմաստով «ներկապնակը»  նշանակում է ներկերի ճշգրիտ համամասնություն, որն օգտագործում է նկարիչը, ինչպես նաև որևէ նկարին բնորոշ գույների հավաքածու, որն օգտագործվում է որոշակի նկարչի կամ նկարչական դպրոց ներկայացնելու համար։

## Կառուցվածք
Յուղաներկով նկարչության համար ներկապնակը հիմնականում պատրաստվում է փայտից, իսկ գեղանկարչության այլ տեսակների դեպքում կարելի է օգտագործել թիթեղից, էմալապատ մետաղից, ճենապակուց, հախճապակուց պատրաստված ներկապնակ։

### Խոնավ ներկապնակ
Այն կազմված է հատուկ նյութից բաղկացած շերտից, որը կարելի է ողողել ջրով, և անջրանցիկ թաղանթից։ Ներկը լցվում է այդ թաղանթի վրա, ինչը հնարավորություն է տալիս այն խոնավ պահել։ Խոնավ ներկապնակի հիմնական նպատակն է ակրիլային ներկերը պահել խոնավ վիճակում, քանի որ դրանց չորացումն անշրջելի է։ Այսպիսի ներկապնակները հեշտությամբ կարելի է պատրաստել կամ գնել խանութներում։

### Զուգահեռ ներկապնակ
Ներկապնակի այս ձևը հայտաբերել է Դավիդ Կասանը ()։ Այն նախատեսված է յուղաներկով նկարների համար։ Տեղադրվում է նկարին ուղղահայաց դիրքով, այնպես, որ ներկապնակի վրայի ներկերն ունենում են նույն լուսավորությունը, ինչ որ կտավը։

## Տես նաև
* Վրձին
* Մոլբերտ
* Մածկիչ
* Հենաձողիկ

## Ծանոթագրություններ

## Արտաքին հղումներ
* Palette, Online Etymology Dictionary

Կատեգորիա:Նկարչություն
Վերա Զվոնարյովայի կարիերայի վիճակագրություն

225px|աջից
**Վերա Զվոնարյովայի կարիերայի վիճակագրությունը** ներկայացնում է ռուս թենիսիստուհի և կանանց մենախաղի աշխարհի նախկին թիվ 2 ռակետ Վերա Զվոնարյովայի կարիերայի հիմնական վիճակագրությունը և մրցաշարերի եզրափակիչներում մասնակցությունը և արդյունքները։ Զվոնարյովան հաղթել է WTA կանանց մենախաղի 12 մրցաշարերում և եզրափակիչ է հասել 2008 թվականի WTA Ամփոփիչ մրցաշարում, 2010 թվականի Ուիմբլդոնի մրցաշարում և 2010 թվականի ԱՄՆ բաց առաջնությունում։ Նա բրոնզե մեդալի է արժանացել 2008 թվականի Պեկինի Օլիմպիական խաղերում։ Բացի այդ, Զվոնարյովան Մեծ Սաղավարտի մրցաշարի չորս տիտղոսի է արժանացել կանանց զուգախաղում (2006 ԱՄՆ բաց առաջնություն, 2012 Ավստրալիայի բաց առաջնություն) և խառը զուգախաղում (2004 ԱՄՆ բաց առաջնություն, 2006 Ուիմբլդոնի մրցաշար)։

## Հիմնական եզրափակիչներ

### Մեծ Սաղավարտի եզրափակիչներ

#### Մենախաղ 2 (0–2)

#### Զուգախաղ 3 (2–1)

#### Խառը Զուգախաղ 2 (2–0)

### Օլիմպիական եզրափակիչներ

#### Մենախաղ (1 Բրոնզե մեդալ)

### WTA Ամփոփիչ մրցաշարի եզրափակիչներ

#### Մենախաղ 1 (0–1)

### Մակարդակ I / Premier Mandatory & Premier 5 finals

#### Մենախաղ 7 (1 տիտղոս, 6 պարտություն)

#### Զուգախաղ 4 (3 տիտղոս, 1 պարտություն)

## WTA մրցաշարերի եզրափակիչներ

### Մենախաղ 30 (12–18)

### Զուգախաղ 12 (6–6)

## Մրցաշարերի վիճակագրություն
### Մենախաղ

### Զուգախաղ

### Խառը զուգախաղ

## Մրցախաղեր այլ թենիսիստուհիների հետ

### Հաղթանակներ աշխարհի թիվ 1 ռակետների նկատմամբ

### Զվոնարյովայի հաղթանակների և պարտությունների վիճակագրությունը Թոփ-10-յակի թենիսիտուհիների հետ մրցակցություններում։

*Աշխարտի թիվ 1 ռակետ եղած թենիսիստուհիները նշված են թավատառ։*

* **[[Ժյուստին Էնեն]]** 0–6
* **[[Կիմ Կլեյստերս]]** 3–7
* **[[Սերենա Ուիլյամս]]** 2–7
* **[[Վենուս Ուիլյամս]]** 1–7
* **[[Մարտինա Հինգիս]]** 0–1
* **[[Դինարա Սաֆինա]]** 6–6
* **[[Լինդսեյ Դևենպորտ]]** 0–6
* **[[Վիկտորիա Ազարենկա]]** 6–4
* **[[Կարոլին Վոզնյացկի]]** 5–4
* **[[Անա Իվանովիչ]]** 5–5
* **[[Մարիա Շարապովա]]** 3–7
* **[[Ելենա Յանկովիչ]]** 8–6
* **[[Ամելի Մորեսմո]]** 1–8
* **[[Ջենիֆեր Կապրիատի]]** 1–1
* Նադիա Պետրովա 3–5
* Դանիելա Հանտուխովա 6–2
* Ագնեշկա Ռադվանսկայա 2–4
* Ելենա Դեմենտևա 2–4
* Աննա Կուրնիկովա 0–1

### Հաղթանակներ Թոփ-10-յակի թենիսիտուհիների նկատմամբ

## Մեծ Սաղավարտի մրցաշարերի դասակարգում

## Կարիերայի ընթացքում WTA մրցաշարերում շահած գումարներ

## Արտաքին հղումներ
* Վերա Զվոնարյովան WTA կայքում
* Վերա Զվոնարյովան ITF կայքում 
* Վերա Զվոնարյովայի պատանեկական պրոֆիլը ITF կայքում 
* Վերա Զվոնարյովան Ֆեդերացիայի գավաթի մասնակցի կայքում 

Կատեգորիա:Վիճակագրական տվյալներ
Լյուր (Վերին Պրովանսի Ալպեր)

**Լյուր** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Պեիրյուի կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04106։

## Բնակչություն
Համայնքի բնակչությունը 2008 թվականին կազմում էր 376 մարդ։

## Կլիմա
Կլիման միջերկրածովային, ձմռանը ցուրտ է և հաճախ լինում են ցրտահարություններ, ամռանը շոգ է և ցուրտ, երբեմն անձրևոտ, չունի սեփական օդերևութաբանական կենտրոն։

## Տնտեսություն
2007 թվականի տվյալներով 240 աշխատունակ տարիքի մարդկանցից (15-64 տարեկան) 168-ը տնտեսապես ակտիվ էին, 72-ը անգործ (ակտիվության ցուցանիշը 70,0 %, 1999 թվականին եղել է՝ 69,7 %)։ 168 աշխատունակ բնակիչներից 154-ը աշխատում էին (91 տղամարդ և 63 կին), անաշխատանք էին 14-ը (4 տղամարդ և 10 կին)։ 72 անգործ մարդկանցից 12-ը աշակերտներ կամ ուսանողներ են, 42-ը թոշակառու, 18-ը չէին աշխատում այլ պատճառներով։

## Տեսարժան Վայրեր
* Հռոմեական կամուրջ, պատմական հուշարձան 1963 թվականից
* Թատրոն բաց երկնքի տակ
* Եպիսկոպոսական դղյակի ավերակները
* Ժամատուն Նոտր Դամ դե Անժ (XII դար)
* Ժամատուն Նոտր Դամ դյու Պլան
* Ծխական եկեղեցի Սենտ Կրուա (XV—XVI դարեր)
* Եկեղեցի Սեն Մարտեն (XII դար)

## Պատկերասրահ

Պատկեր:Village de Lurs.JPG|Լյուր
Պատկեր:ND des Anges Lurs.JPG|Ժամատուն Նոտր Դամ դե Անժ
Պատկեր:Gare de Lurs 40.JPG|Նախկին կայարան
Պատկեր:Pont romain du Buès48.JPG|Հռոմեական կամուրջ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մածկիչ

thumb|200px|right|Խոհանոցային մածկիչ
**Մածկիչ** (, , ), ռետինե, փայտե, պլաստմասսե, ապակյա կամ պողպատյա թիթեղ բռնակով։ Այն օգտագործվում է նյութերը խառնելու, տարածելու և վերցնելու համար, այդ թվում` մթերք, թմրանյութեր, գիպս և ներկեր։ Անգլերենում «spatula» հասկացությունն օգտագործվում է 1525 թվականից։

## Կառուցվածք
Մածկիչը սովորաբար կարճ է լինում և ունենում է մինչև 8 դյույմ երկարություն։

## Կիրառության ոլորտներ
* Հարդարման աշխատանքներ
** հին ծեփի, պաստառների, ներկի մաքրում, 
** ծեփամածիկի տարածում և հարթեցում։
* Գեղանկարչություն 
** ներկերի մաքրում, 
** գույների խառնում,
** նախնական ներկում։
* Բժշկություն և կենսաբանություն 
** լեզվի հիմքի ֆիքսում ըմպանի բուժզննման դեպքում, 
** նյութերի հավաքում, նստվածքի մաքրում (լաբորատոր պրակտիկայում)։
* Խոհանոց
** Խոհանոցում մածկիչ է համարվում այն սպասքը, որը համապատասխանում է վերոնշյալ բովանդակությանը։ Այն կարող է օգտագործվել պատրաստելու ընթացքում մթերքը վերցնելու և հարելու ժամանակ, օրինակ` բլիթներ կամ ֆիլե պատրաստելիս։

Դրանք սովորաբար պատրաստվում են պլաստմասսայից փայտե կամ պլաստմասսե բռնակով։

## Տես նաև
* Վրձին
* Մոլբերտ
* Ներկապնակ
* Հենաձողիկ

## Ծանոթագրություններ

Կատեգորիա:Նկարչություն
Հենաձողիկ

thumb|right|Հենաձողիկի օգտագործման օրինակ
**Հենաձողիկ** (), հարմարանք, որն օգտագործում են գեղանկարիչները, որպեսզի նկարի մանր դետալների հետ աշխատելիս պահեն աշխատող ձեռքը։

## Կառուցվածք
16-19-րդ դարերում նկարիչների նկարներում, ներառյալ ինքնանկարներում, հենաձողիկը հաճախ ներկայացվում է որպես նկարչի տեխնիկայի բաղկացուցիչ մաս։

Որպես կանոն` հենաձողիկը պատրաստվում է փայտից։ Կարող է կազմված լինել 2-3 մասից և ունենալ 0.5-1 մետր երկարություն։

Հենաձողիկի մի կողմում գտնվում է գնդիկ, որը նկարիչը հենում է նկարին, իսկ մյուս ծայրը բռնում է ձախ (չնկարող) ձեռքով։

## Պատկերասրահ

Պատկեր:Bouguereau Portrait du peintre 1895.jpg|Ուիլյամ Բուգրոն` նկարչական պարագաները ձեռքին
Պատկեր:Hemessen-Selbstbildnis.jpg|Կատերինա վան Հեմեսենի ինքնանկարը
Պատկեր:Self-portrait at the Easel Painting a Devotional Panel by Sofonisba Anguissola.jpg|Սոֆոնիսբա Անգիսոլայի ինքնանկարը
Պատկեր:Porträt der Eva Gonzalés im Atelier Manets (1870) - Edouard Manet.jpg|Եվա Գոնսալեսի դիմանկարը, Էդուարդ Մանե


## Տես նաև
* Վրձին
* Մոլբերտ
* Մածկիչ
* Ներկապնակ

## Ծանոթագրություններ

Կատեգորիա:Նկարչություն
Գիմլի

**Գիմլի** (), թզուկ, Ջոն Ռոնալդ Ռուել Թոլքինի «Մատանիների տիրակալը» ստեղծագործության գլխավոր հերոսներից մեկը, Մատանու եղբայրության անդամ։

## Անվան ծագում
Հայտնի չէ, թե ինչ նշանակություն ունի Գիմլի անունը։ Ըստ Թոլքինի՝ այն կարող է առաջացած լինել «գիմ» բառից, որը հին սկանդինավյան պոեզիայում նշանակում է «կրակ»։

## Կենսագրություն
Գիմլին պատկանում է թզուկների ամենահին՝ Երկարամորուքների ռասային, որոնք Կազադ-Դումայի առաջին բնակիչներից են, և հանդիսանում է Դուրինի կրտսեր գծի ժառանգորդ։ Նրան թույլ չեն տվել մասնակցել Էրեբորի արշավին, քանի որ թզուկի համար նա դեռ շատ փոքր էր՝ ընդամենը 62 տարեկան։ Այն բանից հետո, երբ թզուկները վերադարձրին Միայնակ Լեռը, Գիմլին հոր հետ սկսեց ապրել Էրեբորում։

Ե. Դ. 3018 թվականին Գիմլին հոր՝ Գլոյնի հետ ուղևորվեց դեպի Ռիվենդել՝ մասնակցելու Էլրոնդի խորհրդին։ Խորհրդում նա ընտրվեց Մատանու եղբայրության անդամ, և 3018 թվականի աշնանը խմբի հետ ուղևորվեց դեպի հարավ։ Ճանապարհին նա և Լեգոլասը ամուր ընկերություն հաստատեցին։

Մատանու Պատերազմից հետո Էրեբորի թզուկների հետ տեղափոխվեց Ագլարոնդի քարանձավ և այնտեղ սկսեց ղեկավարել նրանց։ Արագորնի մահից հետո՝ Չ. Դ. 120 թվականին նա Ծով մեկնեց Լեգոլասի հետ միասին։

## Ծանոթագրություններ

## Գրականություն
* 
* 

Կատեգորիա:«Մատանիների տիրակալը» վեպի հերոսներ
Կատեգորիա:Թոլքինի լեգենդարիումի կերպարներ
Կատեգորիա:Հորինված ղեկավարներ
Միացյալ Թագավորության խորհրդարան

**Մեծ Բրիտանիայի և Հյուսիսային Իռլանդիայի Միացյալ Թագավորության Խորհրդարան**, ավելի հայտնի որպես **Միացյալ Թագավորությունների խորհրդարան**, **Բրիտանիայի խորհրդարան** կամ **Խորհրդարան**, Միացյալ Թագավորություններում բարձրագույն օրենսդրական մարմին Միացյալ Թագավորություններում, նրա թագավորական կախյալ տարածքներում, բրիտանական անդրծովյան տարածքներում։
Այն բացառապես խորհրդարանական ինքնիշխանություն ունի, հետևաբար առավելագույն ուժ ունի Միացյալ Թագավորությունների և նրա իշխանության տակ գտնվող տարածքների բոլոր մյուս քաղաքական մարմինների վրա։ 
Այն ղեկավարվում է Միացյալ Թագավորությունների միապետի կողմից (ներկայումս Միացյալ Թագավորությունների թագուհին Եղիսաբեթ II-ն է), ում նստավայրն է Վեստմինստերյան պալատը, որը գտնվում է Լոնդոնում, Վեստմինստեր քաղաքում։
Խորհրդարանը երկպալատանի է․ կազմված է Վերին Պալատից (Լորդերի Պալատ) և Ստորին Պալատից (Համայնքների Պալատ)։
Լորդերի Պալատը բաղկացած է երկու տարբեր տեսակի անդամներից․ Հոգևորական Լորդեր, որոնք կազմում են Անգլիայի եկեղեցու ավագ քահանաները, և Ժամանակավոր Լորդեր, որոնք կազմում են Միացյալ Թագավորության բարձր ազնվականությունը, և Ցմահ Պերեր, ովքեր նշանակվում են միապետի կողմից վարչապետի խորհրդով։
Մինչև 2009 թվականի hոկտեմբերին Միացյալ Թագավորությունների Գերագույն Դատարանի բացումը, Լորդերի Պալատը նույնպես իրականացնում էր դատական գործառույթներ Լորդերի օրենքի միջոցով։

## Ծանոթագրություններ

Կատեգորիա:Խորհրդարաններ ըստ երկրի
Ադդա (գետ)

**Ադդա** (), գետ հյուսիսային Իտալիայում, Պո գետի ձախ վտակը։ Սկզիբ է առնում Ալպերից՝ Շվեյցարիայի սահմանի մոտ, և հոսում Կոմո լիճ։ Կրեմոնայից մի քանի կիլոմետր հոսանքին հակառակ միանում է Պո գետին։ Երկարությունը 313 կմ է, գետի ավազանից ամենաբարձր կետը Լա Սեդլան է՝ 4020 մ բարձրության վրա։ Գետի երկայնքով գտնվում են Բորմիո, Սոնդրիո, Բելաջո, Լեքո (երկուսն էլ Կոմո լճի վրա) և Լոդի քաղաքները։

## Ընթացք
Ադդա գետի իրական աղբյուրը գտնվում է փխրուն հարթավայրում՝ որոշ լճերի տարածքում, իսկ ծավալը ընդլայնվել է մի քանի փոքր հոսքերի միավորման արդյունքում Ռետիյան Ալպերի Բորմիո քաղաքի մոտ։
Այնտեղից սկզբում հոսում է հարավ-արևմուտք, հոսելով Վալտելինա հովտով՝ անցնում Տիրանո կոմունայով, որտեղ Պոսկիավինո գետը մնում է աջ ափին։ Իր առաջին կես հատվածի պատճառով Ադդան հյուսիսային Իտալիայի արևելքից արևմուտք հոսող միակ մեծ գետն է։ Հյուսիսից թափվում է Կոմո լիճը՝ ձևավորելով դրա մեծ մասը։ Լեքոյի հարավարևելյան մասով անցնելով Լոմբարդիայի հարթավայրը՝ ձախ կողմից միանում է Բրեմբո և Սերիո գետերին և մոտ 240 կմ հոսելով՝ Կրեմոնայի մոտ միանում Պո գետին:
thumb|left|Ադդա գետը Կրեսպի դ՛Ադդա պատմական վայրի մոտ

1377 թվականին կառուցված Տրեցո սուլ Ադդա միջնադարյան կամուրջը 72 մետր կամարի լայնությամբ համարվում է համաշխարհային ռեկորդ՝ նախքան կամրջային շինարարության մեջ մետաղի ներմուծումը։

Ադդա գետի ստորին հոսանքը նախկինում հանդիսացել է սահման Վենետիկի հանրապետության և Միլան կոմսության միջև մինչև 1454 թվականի Լոդիի հաշտության համաձայնագիրը. նրա ափերին են տեղի ունեցել մի շարք կարևոր մարտեր, որոնցից հատկանշական է Լոդիի ճակատամարտը, որտեղ Նապոլեոնը 1796 թվականին հաղթել է ավստրիացիներին։ Մի շարք մարտեր են տեղի ունեցել նաև Կասանո դ’Ադա և այլ բնակավայրերի մոտ։

## Ծանոթագրություններ

Կատեգորիա:Իտալիայի գետեր
Ռաուլ Բրավո

**Ռաուլ Բրավո Սանֆելիկս** (, ), իսպանացի ֆուտբոլիստ, հունական «Վերիա» ակումբի պաշտպանը, Իսպանիայի ազգային հավաքականի նախկին ֆուտբոլիստ։

## Ակումբային կարիերա
Սկսել է խաղալ «Պալմա» և «Գանդիա» ակումբներում։ 16 տարեկանում միացել է «Ռեալ Մադրիդի» պատանեկան թիմին, որտեղ անցկացրել է շուրջ 3 տարի։ Հետո խաղացել է «Ռեալ-C» և «Ռեալ-B» ակումբներում՝ համապատասխանաբար չորրորդ և երրորդ դիվիզիոններում։ Առաջին թիմում դեբյուտել է 2001 թվականի հոկտեմբերի 6-ին «Սանտյագու Բերնաբեուում»՝ «Ատլետիկ Բիլբաոյի» դեմ խաղում (2-0)՝ ստանալով ազգային հավաքական հրավիրվելու համար իրեն լավ դրսևորելու շանս։ Սկսել է մարզվել առաջին թիմի հետ, որն այդ ժամանակ գլխավորում էր Վիսենտե դել Բոսկեն։

2003 թվականին վարձակալության հանձնվեց «Լիդս Յունայթեդում», որտեղ իրեն չկարողացավ լավ դրսևորել, խաղալով ընդամենը 5 խաղ։ Վերադառնալով «Ռեալ», նա սկսեց ավելի հաճախ դուրս գալ խաղադաշտ, բայց հիմնական կազմի խաղացող այդպես էլ չդարձավ։

2007 թվականի օգոստոսինԲրավոն քառամյա պայմանագիր կնքեց «Օլիմպիակոս» ակումբի հետ, տրանսֆերի արժեքը կազմեց 2,3 միլիոն եվրո։

«Օլիմպիակոսում» նա խաղադաշտ էր դուրս գալիս հազվադեպ (13 խաղ երկու մրցաշրջանում)։ 2009 թվականի ձմեռային տրանսֆերային պատուհանի ընթացքում վարձակալական իրավունքներով տեղափոխվեց «Նումանսիա» ակումբ, որտեղ խաղաց 6 խաղ, ինչից հետո վերադարձավ Հունաստան։

## Միջազգային կարիերա
1997-1998 թվականներին հանդես է եկել Իսպանիայի մինչև 16 տարեկանների հավաքականում, նրա հետ Ալգավրիում հաղթել է մրցաշար։ Մինչև 17 տարեկանների հավաքականի կազմում Նիմբուրկում հաղթել է միջազգային մրցաշար, որի երեք խաղերում խփել է երկու գոլ։ 2002 թվականին երիտասարդական հավաքականում անցկացրել է 3 խաղ։

Ազգային հավաքականում դեբյուտել է 2002 թվականի օգոստոսի 21-ին՝ Հունգարիայի դեմ ընկերական խաղում։ Մասնակցել է Եվրո 2004-ին, որին իսպանացիները չկարողացան դուրս գալ խմբից, խաղացել է խմբային փուլի բոլոր երեք՝ Պորտուգալիայի, Ռուսաստանի և Հունաստանի խաղերը։ Դրանից հետո նա երբեք չհրավիրվեց հավաքական։ Ընդհանուր առմամբ այնտեղ խաղացել է 14 խաղ։

## Վիճակագրություն

### Նշումներ

## Ձեռքբերումներ
; «Ռեալ Մադրիդ»
* Իսպանիայի չեմպիոն՝ 2002-03, 2006-07
* Իսպանիայի առաջննությունում երկրորդ տեղ՝ 2004-05, 2005-06
* Իսպանիայի առաջննությունում երրորդ տեղ՝ 2001-02
* ՈՒԵՖԱ Չեմպիոնների Լիգա՝ 2001-02

; «Օլիմպիակոս»
* Հունաստանի ֆուտբոլի առաջնություն՝ 2007-08, 2008-09, 2010-11

## Ծանոթագրություններ

## Արտաքին հղումներ
* 
* 
* National team data
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Մուհթար Քենթ

**Մուհթար Քենթ** (; ), թուրքական ծագմամբ ամերիկացի ձեռներեց։ Ներկայումս Քենթը The Coca-Cola Company ընկերության նախագահը և գլխավոր տնօրենն է։ Նշանակվել է որպես գլխավոր տնօրեն 2008 թվականին։

## Երիտասարդություն
Մուհթար Քենթը ծնվել է 1952 թվականին Նյու Յորքում, որտեղ նրա հայրը` Նեդջեթ Քենթը Թուրքիայի գլխավոր հյուպատոսն էր։ Ավագ Քենթին կոչել են նաև «թուրքական Շինդլեր» այն բանի համար, որ նա վտանգելով կյանքը, փրկել է հրեաներին Երկրորդ համաշխարհային պատերազմի ժամանակ։ Ավարտելով Տարսուսի միջնակարգ դպրոցը Թուրքիայում, 1971 թվականին Մուհթար Քենթը մեկնեց Մեծ Բրիտանիա, որպեսզի սովորի Հալի համալսարանում։ Նա ստացավ դիպլոմ 1978 թվականին՝ ավարտելով էկոնոմիկայի ֆակուլտետը։ Արդյունքում Քենթը ստացավ մագիստրոսի կոչում Լոնդոնի քաղաքային համալսարանում։ Այնուհետև Մուհթար Քենթը վերադարձավ Թուրքիա, որպեսզի ծառայի թուրքական բանակում։ Զինծառայությունից հետո վերադարձել է ԱՄՆ` ունենալով 1000 դոլար իր գրպանում։ Այնտեղ նա ապրել է իր հորեղբոր հետ` Նյու Յորքում։

## Մասնագիտական կարիերա
Մուհթար Քենթը սկսել է աշխատել Կոկա Կոլայում` գտնելով թափուր աշխատանքի հայտարարությունը թերթում։ Նա ճանապարհորդում էր բեռնատար մեքենաներով ԱՄՆ-ում, որպեսզի վաճառի կոկա կոլա։ Հենց այսկերպ նա կարողացավ մոտիկից ծանոթանալ Կոկա Կոլայի մարկետինգին, բաշխմանը և լոգիստիկայի համակարգն։

1985 թվականին նա նշանակվեց Կոկա Կոլայի գործադիր տնօրեն Թուրքիայում և Միջին Ասիայում։ Նա տեղափոխեց ընկերության կենտրոնակայանը Իզմիրից Ստամբուլ։ Երեք տարի անց նա նշանակվեց «Coca-Cola International»-ի փոխտնօրեն, պատասխանատու լինելով 23 երկրների համար, այդ թվում նաև Հայաստանի։ Ապրելով Վիեննայում, նա աշխատեց այդ պաշտոնում մինչ 1995 թվականը։

1995 թվականին Մուհթար Քենթը դարձավ «The Coca Cola Europe»-ի գլխավոր տնօրենը։ Երկու տարի անց ընկերության ապրանքաշրջանառությունը ավելացավ շուրջ 50 %-ով։

1999 թվականին նա լքեց Կոկա Կոլան` 20 տարվա աշխատանքից հետո։ Գալով Թուրքիա, Մուհթար Քենթը դարձավ «Efes»-ի գլխավոր տնօրենի` «Anadolu» ընկերության շրջանակներում։

2005 թվականի մայիսին նա վերադարձավ Կոկա Կոլա` 6 տարվա ընդմիջումից հետո և դարձավ Կոկա Կոլայի ղեկավարը Հյուսիսային Ասիայում,Եվրասիայում և Մերձավոր Արևելքում։ 2006 թվականի հունվարին նա նշանակվեց Կոկա Կոլայի միջազգային կապերի վարչության պետ։ Սրան զուգընթաց նա ղեկավարում էր Կոկա Կոլայի գործունեությունը Հյուսիսային Ամերիկայում։

2008 թվականի հուլիսի 1-ին Քենթը նշանակվեց Կոկա Կոլայի գործադիր տնօրեն և նախագահ։

## Անձնական կյանք
Մուհթար Քենթը ամուսնացած է Օկսանա Բելովայի հետ։ Զույգը ունի երկու զավակ։ Մուհթար Քենթը Գալաթասարայ ՖԱ-ի ղեկավարների խորհրդի անդամ է։

## Ծանոթագրություններ

## Արտաքին հղումներ
* Coca Cola-ի պաշտոնական կայք էջը Հայաստանում
* The Coca-Cola Company պաշտոնական կայք էջը

Կատեգորիա:Անձինք Ադանայից
Կատեգորիա:Թուրք գործարարներ
Ում մահն է գուժում զանգը (վեպ)

**Ում մահն է գուժում զանգը** (), Էռնեստ Հեմինգուեյի վեպը, որ գրվել է 1940 թվականին։
Վեպը պատմում է Ռոբերտ Ջորդանի՝ Ինտերնացիոնալ բրիգադի ամերիկացի երիտասարդ զինվորի մասին, ով Իսպանիայի քաղաքացիական պատերազմի ժամանակ մեկնել է պարտիզանների մոտ։ Որպես մասնագետի՝ նրան հանձնարարված էր կամրջի պայթեցում՝ Սեգովիայի հարձակման ժամանակ ֆրանկիստների արշավը կասեցնելու համար։ Հեմինգուեյն ասել է, որ վեպում Մարիային նկարագրելիս պատկերացրել է Ինգրիդ Բերգմանին, ով էլ հենց երեք տարի անց խաղաց նրա դերը համանուն ֆիլմում։

## Սյուժե
1937 թվական, Իսպանիա։ Ավարտվում է քաղաքացիական պատերազմի առաջին տարին։ Ռոբերտ Ջորդանը, ով Պաբլոյի պարտիզանական ջոկատ է գալիս հանրապետական ուժերի հրամանով, հանդիպում է Մարիային։ Վերջինիս կյանքը ջախջախվել է պատերազմի հարվածներից։ Ահա այստեղ էլ զարգանում են վեպի հիմնական գործողությունները. Պաբլոյի՝ վտանգավոր հանձնարարությունը չկատարելու ցանկության ու Ջորդանի՝ պարտքի զգացման բախումը, ինչպես նաև բախվում են Ջորդանի պատասխանատվության զգացումն ու կյանքի՝ նոր ձեռք բերած համը, որըպայմանավորված է Մարիայի հանդեպ սիրով։
Վեպի նշանակալի մասը պատմվում է Ռոբերտ Ջորդանի մտքերով ու ապրումներով, իր հոր ու պապի, Մադրիդում ունեցած հանդիպումների մասին հիշողություններով։ Պաբլոյի կինը՝ Պիլարը, պատմում է քաղաքացիական պատերազմի սարսափների մասին։

## Կերպարներ
* Ռոբերտ Ջորդան — մասնագետ-պայթեցնող
* Անսելմո — ծերունի, որսորդ և ուղեկցորդ, Պաբլոյի խմբի անդամ
* Պաբլո— պարտիզանական խմբի առաջնորդ
* Ռաֆաել — գնչու, Պաբլոյի խմբի անդամ
* Մարիա- Ջորդանի սիրելին, ապրում է Պաբլոյի խմբի հետ
* Պիլար-Պաբլոյի կինը, գնչուհի
* Ագուստին - Պաբլոյի խմբի անդամ
* Էլ Սորդո (Խուլ) — հարևան պարտիզանական ջոկատի առաջնորդ
* Ֆերնանդո-Պաբլոյի խմբի անդամ
* Անդրես- Պաբլոյի խմբի անդամ, Էլդարիոյի եղբարը
* Էլդարիո- Պաբլոյի խմբի անդամ, Անդերսի եղբայրը
* Պրիմիտիվո-Պաբլոյի խմբի անդամ
* Խոակին-երիտասարդ, Էլ Սորդոյի խմբի անդամ

## Տես նաև
* Դարի 100 գրքերն ըստ Լը Մոնդ օրաթերթի
* Ում մահն է գուժում զանգը (ֆիլմ)

## Արտաքին հղումներ

* Մեջբերումներ «Ում մահն է գուժում զանգը» գրքից

Կատեգորիա:Մոդեռնիզմի գրական ստեղծագործություններ
Կատեգորիա:1940 վեպեր
Կատեգորիա:Էռնեստ Հեմինգուեյի ստեղծագործություններ
Կատեգորիա:Էկրանավորված ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:1940 թվականի ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Ռինուս Միխելսի անվան մրցանակ

**Ռինուս Միխելսի անվան մրցանակ **(), Նիդերլանդների ֆուտբոլի Արքայական միության կողմից տրվող ամենամյա մրցանակ, որը հանձնվում է Նիդերլանդների ֆուտբոլային մրցավարների միության աջակցությամբ ()։ Մրցանակը կոչվում է ի պատիվ Ռինուս Միխելսի, ով 1999 թվականին ՖԻՖԱ-ի կողմից ճանաչվեց 20-րդ դարի լավագույն մարզիչ։

## Ոլորտները
* Տարվա լավագույն մարզիչ պրոֆեսիոնալ ֆուտբոլում։
* Տարվա լավագույն մարզիչ սիրողական ֆուտբոլում։ 
* Տարվա երիտասարդական ակադեմիա պրոֆեսիոնալ ֆուտբոլում։
* Տարվա երիտասարդական ակադեմիա սիրողական ֆուտբոլում։ 
* Մրցանակ ֆուտբոլային  կարիերայի արդյունքում թողած ավանդի համար

## Տարվա լավագույն մարզիչ պրոֆեսիոնալ ֆուտբոլում

## Ֆուտբոլային ավանդի մրցանակ
* Կես Ռեյվերս (2004)
* Պիթ դե Վիսեր (2005)
* Վիլ Կուրվեր (2008)
* Ֆոպպե դե Խան (2009)
* Լեո Բենհակեր (2010)
* Լուի վան Գալ (2013)

## Ծանոթագրություններ

## Արտաքին հղումներ
* Մրցանակը կայքում ''trainerscongres.nl''  

Կատեգորիա:Ֆուտբոլային մրցանակներ
Օդատի

thumb|Օդատի 
**Օդատի** (, բառացիորեն թարգմանվում է որպես «*մեծ թուր*»), ճապոնական երկար թրի տեսակներից մեկը։ Նոդատի տերմինը (, «դաշտային թուր») ճապոնական թրի ևս մեկ տեսակ (նիհոնտո), սակայն շատ հաճախ սխալմամբ օգտագործվում է *օդատի* անվան փոխարեն։

«Օդատի» կոչվելու համար թուրը պետք է ունենար 3 սյակուից ոչ պակաս (90,9 սմ) շեղբի երկարություն, սակայն օդատի թրի երկարության հստակ չափորոշում գոյություն չունի։ Սովորաբար օդատին 1,6-1,8 մետր երկարություն ունեցող շեղբով թրերն են։

## Նշանակություն
Օդատի թրի նշանակությունը կարելի է բաժանել հետևյալ տեսակների՝
* Տաճարին ընծայում։ Որոշ օդատի թրեր աղոթողների կողմից կապվում են պատերազմում հաղթանակի հետ, այլ տեսակներ տեղադրվում էին գանձարաններում որպես առասպելական թուր։
* Զենք։ Հնադարյան գրությունների հետազոտությունները ցույց են տալիս, որ օդատի թրերը կիրառվել են ճակատամարտերի ժամանակ հետևակների կողմից։ 
* Բանակի խորհրդանիշ։ Որոշ օդատի թրեր չափազանց երկար էին, որպեսզի հնարավոր լինի դրանց օգտագործումը։ Սակայն կան վկայություններ, որ այն օգտագործում էին որպես զորքի խորհրդանիշ, ինչպես դրոշը կամ նիզակը։ 
* Ծիսական նշանակություն։
* Դարբնի հմտությունների ցուցադրություն։
Օդատի թրերի մեծ մասը կիրառվել է առաջին երկու դեպքերում։

## Պատրաստում
Օդատին շատ դժվար է պատրաստել։ Լավ օդատի պատրաստելու համար անհրաժեշտ է՝
* Ավելի շատ պողպատ և ժամանակ, քան սովորական թրի համար։ Բացի այդ, շատ կարևոր է պողպատը դարբնել շատ արագ, ինչը դարբնից պահանջում է մեծ հմտություններ։ 
* Աշխատանք արտելում։ Արտելում յուրաքանչյուրը պետք է լինի իր գործի իսկական վարպետ։ 
* Բարձր վարպետություն ջերմամշակման գործում։ 
* Առանձնահատուկ սարքավորումներ։ Օրինակ՝ կոփման համար անհրաժեշտ է ավելի մեծ տարա, քան սովորական թրի համար։ 
* Ողորկելու այլ տարբերակ։ Օդատին ողորկելու ժամանակ անշարժ ամրացվում է, իսկ սովորական թուրը շարժվում է սրաքարի վրայով։

## Կիրառում
Օդատի թրերն, որոնք օգտագործվել են որպես զենք, սամուրայների համար չափազանց մեծ էին սովորական թրի նման դրանք կրելու համար։ Գոյություն ուներ օդատին կրելու երկու տարբերակ։ 
* Մեջքի ետևում։ Դա պրակտիկ չէր, քանի որ անհնար էր բավականին արագ հանել թուրը։
* Այլ տարբերակն ավելի հեշտ էր՝ թրի կրումը ձեռքում։ Մուրոմատիի ժամանակաշրջանում ընդունված էր, որ սամուրայի ետևից գնում էր զինակիրը, ով ճիշտ ժամանակին օգնում էր նրան հանել օդատին պատյանից։

## Հայտնիության կորստի պատճառներ
* 1615 թվականից հետո ճակատամարտներն ավարտվել են։ 
* Բակուֆու կառավարությունը օրենք է ընդունել, որի համաձայն չէր թույլատրվում կրել թուր որոշակի երկարությունից ավել։ Օրենքի ուժի մեջ մտնելուց հետո բազմաթիվ օդատի թրեր կարճացվել են, որպեսզի համապատասխանեն հաստատված նորմերին։ Դա է պատճառը, որ օդատին երբեմն է հանդիպում։

## Տես նաև
* Ճապոնական թուր 
* Կատանա

## Ծանոթագրություններ

## Արտաքին հղումներ
* Որոշ շեղբի տեսակների լուսանկարներ

Կատեգորիա:Ճապոնական թրեր
Կատեգորիա:Սառը զենքեր այբբենական կարգով
Կատեգորիա:Սամուրայի զենքն ու սպառազինությունը
Դևիդ Բլեյն

**Դևիդ Բլեյն Ուայթ** (, ), ամերիկացի իլյուզիոնիստ։

## Կենսագրություն
Ծնվել է պուերտոռիկացու և խորհրդային հրեայի ընտանիքում։ Մայրը դպրոցի ուսուցչուհի էր, իսկ հայրը` զինվորական, Վիետնամի պատերազմի վետերան։ Փողոցային կախարդանքով է սկսել զբաղվել 1997 թվականին։ Նրա շոուն ABC-ում միանգամից հայտնիություն ձեռք բերեց։ 1999 թվականից Բլեյնը ավելի մեծ հրաշքներ է սկսել գործել, որոնց թվում են`
* Կենդանի թաղումը պլաստիկից բեռնամփոփի մեջ (1999),
* Սառեցում սառույցի մեջ,
* Գլխապտույտ` քսաներկումետրանոց սյան վրա 35 ժամ կանգնում,
* Թեմզայի մակերևույթի վերևում 44 օր արկղում փակում առանց ուտելիքի,
* 17 րոպե 4 վայրկյան շնչառության պահում (2008)։

2010 թվականի հուլիսի 11-ին Դևիդ Բլեյնը իր պաշտոնական կայքում սկսեց անձնական բլոգ։

2013 թվականին դուրս եկավ վավերագրական ֆիլմ Բլեյնի իլյուզիաների մոտիվներով և «Դևիդ Բլեյն. Իրականությու՞ն, թե՞ կախարդանք» վերնագրով։

## Անձնական կյանք
Բլեյնն ունի կիսահարազատ մեկ եղբայր։ Բլեյնը և Ալիզի Գուինոչետը ունեն մեկ աղջիկ` Դեսսան` ծնված 2011 թվականի հունվարի 26-ին։ Գունոչետի` աշխատանքի գնալու ժամանակ Նյու Յորքում ուժեղ ձնաբուք է եղել։ Այդ եղանակի պատճառով փողոցում ոչ մի մեքենա և տաքսի չի եղել, ուստի Բլեյնը նույնպես ստիպված է եղել ընկնել ձնաբքի մեջ, ինչի հետևանքով զույգը տեղափոխվել է հիվանդանոց։

## Ծանոթագրություններ

## Արտաքին հղումներ
* Դևիդ Բլեյնի պաշտոնական կայքը
* Հնարք շշով (տեսանյութ)

Կատեգորիա:Ամերիկացի աճպարարներ
Կատեգորիա:Ամերիկացի դերասաններ
Կալեի պաշարում

**Կալեի պաշարում** (, ), անգլիացի զինվորների կողմից ֆրանսիական Կալե նավահանգստի գրավումը 1346-1347 թվականներին՝ Հարյուրամյա պատերազմի ընթացքում։

Անգլիական զորքերի հրամանատարն էր հանրահայտ զորավար Էդուարդ III-ը, իսկ Ֆրանսիայի թագավորության բանակը զեկավարում էր Ժան դե Վիենը։

## Նախապատմություն
Սլյոյսեի ճակատամարտում ֆրանսիական նավատորմի ջախջախումից հետո Էդուարդ III-ը արշավանքներ կազմակերպեց դեպի Նորմանդիա, որոնք ավարտվեցին 1346 թվականին Կրեսեի ճակատամարտում անգլիացիների հաղթանակով։ Ֆրանսիայում այդ ժամանակ Էդուարդի բանակը օգնություն և զորավիգ ուժ խնդրեց Ֆլանդրիայից և այդ պատճառով նրա զինվորները տեղափոխվեցին երկրի հյուսիս։ Անգլիական նավերը թողեցին Նորմանդիան և վերադարձան տուն։ Անգլիական բանակը ամրացված նավահանգստի կարիք ուներ, որտեղ նրա բանակը կարող էր համալրվել։

Կալեն միանգամայն հարմար էր Էդուարդի նպատակներին։ Քաղաքը ուներ կրկնակի բերդապարիսպներ և ամրակուռ քաղաքային պարիսպներ՝ կառուցված հարյուր տարի առաջ։ Կալեն կարևորագույն նպատակակետ էր, որի միջոցով Էդուարդը կարող էր ապահովել վերահսկողություն Լա Մանշում։

## Պաշարում
Էդուարդի զինվորները Կալեին մոտեցել են 1346 թվականի սեպտեմբերին։ Քաղաքի զանգվածային ամրապնդումը չի կարող լինել հեշտ հաղթահարելի։ Էդուարդը օգնություն էր ստանում Անգլիայից և Ֆլանդրիայից։ Ֆիլիպ VI-ը չի կարողացել կանխել Անգլիայից զինամթերքի մատակարարումը։

Նոյեմբերին անգլիացիները սկսեցին քաղաքի թնդակոծումը, որին հաջորդեց զինվորների կողմից բերդաքաղաքի պարիսպների ապաստակումը՝ աստիճանների միջոցով։ Սակայն այդպես էլ անգլիացիները չկարողացան հասնել առավելության։ Հուսահատված Էդուարդը ընդհատել է հարձակումը և պաշարման անցել միայն 1347 թվականին։ Այնուամենայնիվ, Ֆիլիպ թագավորը շարունակեց զորավառժություններ անցկացնել անգլիական դիրքերի մոտակայքում։ Ֆրանսիացիները չկարողացան դուրս մղել անգլիական ուժերին։

Օգոստոսի 1-ին քաղաքում վառվել են ազդանշանային լույսերը, որոնք տեղեկացնում էին անգլիացիներին, որ քաղաքի բնակիչները պատրաստ են հանձնվել։ Նախկինում Էդուարդը առաջարկել էր դադարեցնել պաշարումը այն դեպքում, երբ նրան կբերեին Կալեի քաղաքային դարպասների բանալիները, ինչպես նաև քաղաքի վեց ղեկավարներին մահապատժի ենթարկելու իրավունքը։ Նրա պայմանը կատարվել է, սակայն խորհրդականները և նրա կինը համոզել են արքային, որպեսզի նա չխնայի Կալեի բնակիչներին։

## Գրականություն
*Jaques, Tony (2007). Dictionary of Battles and Sieges. Greenwood Publishing Group. ISBN 978-0-313-33537-2.
*Davis, Paul K. (2001). Besieged: 100 Great Sieges from Jericho to Sarajevo. Oxford University Press. ISBN 0-19-521930-9.
*Lambert, Craig L. (2011). "Edward III’s siege of Calais: A reappraisal". Journal of Medieval History (Elsevier) 37 (3)։ 231–342

Կատեգորիա:Հարյուրամյա պատերազմի ճակատամարտեր
Կատեգորիա:Անգլիայի ճակատամարտեր
Կատեգորիա:Ֆրանսիայի ճակատամարտեր
Երկու լուսինների միաձուլումը

«**Երկու լուսինների միաձուլումը**» (), ամերիկյան սիրային ֆիլմ` ռեժիսոր Զալման Քինգի կողմից։

## Սյուժե
Երիտասարդ և հմայիչ Էյփրիլի կյանքը նման է գեղեցիկ հեքիաթի. անվանի ծնողներ, շքեղ տուն, միլիարդատեր տատիկ և պատկառելի ամուսին` ազնվական ընտանիքից։ Բարձր հասարակության մեջ նրանք համարվում են կատարյալ զույգ։

Սակայն հարսանիքից երկու շաբաթ առաջ, Էյփրիլի անհանգիստ և զգայուն խառնվածքը սիրահարվում է մի խորհրդավոր, գեղեցիկ և մկանուտ Փերիին, ով աշխատում էր քաղաք եկած շարժական ատրակցիոնների այգում, և նրանք ոտքից մինչև գլուխ խորտակվում են ամենակուլ կրքի մեջ...

## Դերերում

## Ծանոթագրություններ

## Արտաքին հղումներ
*  
* 
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1980-ականների դրամա ֆիլմեր
Կատեգորիա:1988 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:1988 դրամա ֆիլմեր
Կատեգորիա:1988 անկախ ֆիլմեր
Borajet

**BoraJet**, թուրքական մասնավոր ավիաընկերություն, որի կենտրոնակայանը գտնվում է Ստամբուլում։

## Պատմություն
Ավիաընկերությունը հիմնվել է 2008 թվականին։

Էկսպլուտանտի սերտիֆիկատը ստացվել է 2010 թվականի ապրիլի 22-ին, իսկ 2010 թվականի մայիսի 7-ին իրականացվեց առաջին թռիչքը՝ Ստամբուլ- Եվդոկիա ուղղությամբ։

## Գործունեություն
### Երթուղիներ
Ավիաընկերությունը թռիչքներ է իրականացնում թուրական խոշոր քաղաքներից (Ստամբուլ, Անկարա, Ադանա) в երկրի այլ քաղաքներ։ Ինչպես նաև կա թռիչք Ստամբուլից հունական Միկոնոս կղզի։ 2014 թվականից գործարկվեց նաև Տրապիզոն- Սոչի չվերթը։




### Գործընկերական համաձայնություններ
Ավիաընկերությունը ունի համագործակցության պայմանագիր AnadoluJet-ի հետ, համաձայն որի որոշ թռիչքներ իրականացվում են կոդ շերինգի սկզբունքով։

2011 թվականին Borajet-ի երկու ինքնաթիռ լիզինգով հանձնվեց AnadoluJet-ին և ներկայումս ինքնաթիռները կիրառվում են երկու ավիաընկերությունների լոգոներով։

## Օդային նավատորմ
thumb|ATR 72 Borajet
Ավիաընկերությունը օգտագործում է ATR մակնիշի ինքնաթիռներ



2013 թվականի հուլիսին ավիապարկի միջին տարիքը կազմում էր 9,4 տարեկան։

## Borajet Business Jet
Բացի ռեգուլյար շրջանային թռիչքների, ավիաընկերությունը դուրս է եկել նաև բիզնես- ավիացիայի դաշտ։
Ավիաընկերությունը ունի մեկ Bombardier Global Express XRS (ռեգիստրացիոն կոդ՝ TC-YAA), որը օգտագործվում է մասնավոր թռիչքների համար։

## Ծանոթագրություններ

## Արտաքին հղումներ
* Պաշտոնական կայք էջ 
* 
* 
* 

Կատեգորիա:Թուրքական ավիաընկերություններ
Ակուստիկ կիթառ

**Ակուստիկ կիթառ**, լարային երաժշտական գործիք (մեծ մասամբ 6 լարերով), կիթառի տարատեսակ, որի ձայնն առաջանում է լարերի տատանման արդյունքում, որոնք բարձր են հնչում կիթառի մարմնի ձայնային փոսում առաջացող ռեզոնանսի շնորհիվ։ Ժամանակակից ակուստիկ կիթառները կարող են ունենալ ինտեգրված ձայնահանիչներ; մագնիսական կամ պիէզոէլեկտրական, հավասարիչով և ձայնային կարգավորիչով։

Ակուստիկ կիթառը համարվում է հեղինակային երգերի, ֆոլկ երաժշտության հիմնական գործիքը, նաև կարևոր տեղ է գրավում գնչուական և ազգային երգերում, ռոքում, բլյուզում և այլ ժանրերում։

«Ակուստիկ» անվանումը մեկնաբանվում է երկու տարբերակով։ Մի դեպքում այն նշանակում է ձայնի բարձրացման միջոց կիթառի մարմնի ձայնային փոսի միջոցով, առանց էլեկտրականության օգտագործման, մյուս դեպքում առանձին կիթառի դաս մետաղական լարերով և դրեդնոուտ, ֆոլկ և ջամբո կիթառի մարմնով։

## Դասական կիթառ
Գործիքի ավելի հին տեսակ է։ Նրանով հիմնականում նվագում են դասական երաժշտություն։ Օգտագործվում է նաև ջազ, ֆոլկ, բլյուզ և ռոք ժանրերում։ Այս օգտագործվում է երաժշտական դպրոցներում, կոնսերվատորիաներում և այլ դպրոցական հաստատություններում։

Այս գործիքի վրա նեոնային լարեր են։ Դասական կիթառը հիմնականում նվագում են մատների միջոցով առանց մեդիատորի օգտագործման։ Դասականի ոճով նվագող կիթառիստները նվագում են միայն մատներով։

Դասական կիթառի վրա կարելի է դնել նեյլոնային լարեր, որովհետև կիթառի մարմնի ձևը նախատեսված չէ մետաղական լարերի լարվածության համար։

## Ակուստիկ կիթառ
Ակուստիկ կիթառի հիմնական կառուցվացքային առավելությունը նվագատախտակի մեջ մետաղական ձողի առկայությունն է, որի միջոցով կարգավորում են լարերի բարձրությունը։ Ակուստիկ կիթառի լարերը մետաղական են։

### Դրեդնոուտ
Այս կիթառի մարմինն ունի ուղղանկյան տեսք, իրանը լայն է։ Ներկայումս այն ակուստիկ կիթառի ավելի տարածված ձև է։
 
### Ֆոլկ
Կիթառի մարմնի ձևը նման է դասական կիթառի մարմնի ձևին։

### Ջամբո
Ջամբո-կիթառի մարինը ծավալով մեծ է և կլոր, որի շնորհիվ կիթառի հնչողությունը ավելի բարձր է։

## Աղբյուրներ
* Ակուստիկ կիթառ 

Կատեգորիա:Լարային երաժշտական գործիքներ
*